Soort(en) in Spectrolebias
Soort(en) in Rivulidae
Actinopterygii (Straalvinnigen) > Cyprinodontiformes (Rivulines, killifishes and live bearers) > Rivulidae (Rivulines)
; zoetwater pelagisch; diepteverspreiding 0 - 1 m (Ref. 93219). Tropical
Max length : 3.2 cm SL mannelijk/geslacht niet bekend; (Ref. 93219); 3.5 cm SL (female)
Onvoldoende gegevens (DD) ; Date assessed: 22 April 2014 Hoekom 30-jaar verbande nie die moeite werd is - Jou Geld | Solidariteit WêreldJou Geld | Solidariteit Wêreld
Tuis › Artikels › Hoekom 30-jaar verbande nie die moeite werd is	Hoekom 30-jaar verbande nie die moeite werd is
In ŉ poging om hulle maandelikse verbandterugbetalings te verlaag mag baie voornemende kopers dit oorweeg om hulle verband oor 30 jaar te finansier.
Voordat hulle dit doen, is dit beter om die finansiële impak te oorweeg van die addisionele rente wat oor die langer termyn gehef word. Dit is volgens Adrian Goslett, streeksdirekteur en HUB van RE/MAX van Suider-Afrika, wat die meer tradisionele 20-jaar verband aanbeveel om onnodige rentebetalings te vermy.
“Baie potensiële huiseienaars mag na ŉ 30-jaar verband kyk as ŉ aantreklike opsie want die laer maandelikse terugbetalings laat dit aanvanklik meer bekostigbaar lyk. Terwyl die koper egter elke maand om en by 8.3% minder rente sal betaal, sal hy oor ŉ tydperk van 30 jaar 64% meer rente betaal as oor ŉ 20-jaar verbandtermyn,” sê Goslett. “Die besparings op die maandelikse verbandterugbetaling is nie genoeg om die massiewe bedrag van addisionele rente te regverdig nie.”
Hy voeg by dat huispryse oor die afgelope paar dekades ŉ opwaartse trajek getoon het, terwyl salarisse nie bygebly het nie. Om die eiendomsmark te betree het vir jonger generasies moeiliker geword, derhalwe is baie kopers geneig om ŉ langer-termyn verband-opsie te kies. Bekostigbaarheid is ŉ kwessie vir baie Suid-Afrikaners, wat gedwing word om maniere te vind om terugbetalings af te skaal om deur te kom; oor die langtermyn kom dit hulle egter duur te staan.
As ŉ koper ŉ huis vir R1 miljoen teen primakoers koop, wat tans 10,5% is, sal sy terugbetalings op ŉ 20-jaar verbandtermyn R9 984 wees. Indien die koper geen addisionele betalings op sy verbandrekening maak nie en die minimum paaiement oor die 20-jaar termyn maak, sal hy ŉ totaal van R2 396 112 terugbetaal, waarvan R1 396 112 rente is.
As die koper dieselfde eiendom oor ŉ 30-jaar verbandtermyn koop, sal sy maandelikse verbandterugbetalings R9 147 wees. As hy geen ander betalings behalwe die maandelikse paaiement maak nie, sal hy ŉ totaal van R 3 293 061 terugbetaal. In hierdie geval is die rente oor die termyn betaal R896 949 meer.
“As die geld wat op die maandelikse terugbetaling gespaar word, gebruik word om ander korttermyn-skulde te betaal of bestee word op ŉ rentevrye belegging met ŉ hoër opbrengs as die aanvanklike rente betaal op die langer-termyn verband, mag dit die moeite werd wees. As die geld egter elke maand op verbruiksgoedere bestee word, sal die koper op die lang duur in ŉ baie erger finansiële posisie wees,” sê Goslett. “Voornemende kopers mag oortuig word om die 30-jaar verband te kies weens die waargenome korttermyn-wins, maar die akkumulatiewe effek op die addisionele 10-jaar tydperk moet versigtig oorweeg word voordat enige finale besluit geneem word. Dit is noodsaaklik dat die voor- en nadele deeglik opgeweeg word en ŉ ingeligte besluit geneem word.”
Volgens Goslett, as ŉ koper sy huis met ŉ 30-jaar verband gekoop het en sy finansiële posisie verander, moet hy, as hy dit kan bekostig, meer op sy verband betaal. Dit sal die termyn van die lening en algehele rente betaalbaar verminder. “Ongeag die termyn van die lening, word rente slegs gehef op die uitstaande balans van die verband. Indien die koper dus meer betaal as wat hy kontraktueel verbind is om te doen, sal hy die totale rentebedrag betaalbaar afbring en terselfdertyd die leentydperk verkort,” verduidelik Goslett.
Hy sluit af deur te sê dat daar min situasies is waar ŉ langer-termyn lening finansieel voordelig sou wees. Kopers moet daarom, voordat hulle gelok word deur ŉ laer maandelikse terugbetaling, hulle langtermyn finansiële posisie oorweeg.